दिल्ली के प्रेस क्लब में गौरी लंकेश की हत्या के विरोध प्रदर्शन में मौजूद वरिष्ठ पत्रकार ने ओम थानवी ने कहा कि यह कहना गलत है कि रवीश ने ऐसा कुछ कहा है. वहां कोई किसी को जिम्मेदारी नहीं ठहरा रहा था. यह बातें मुंह में ठूंसी जा रही हैं सिर्फ एक एक संकेत किया जा रहा है कि जिन लोगों ने कुलबर्गी और पानसरे को मारा है, उन्ही लोगों पर शक गौरी लंकेश की हत्या को लेकर भी किया जा रहा है. वरिष्ठ पत्रकार अजीत अंजुम ने कहा है कि ट्रोलिंग चिंता का विषय है. इस पर सरकार को ध्यान देना चाहिए. ट्रोलिंग के जरिए व्यक्तिगत हमले और चरित्र हनन की कोशिश हो रही है. इस को लेकर पैमाना बनाने की जरूरत है. ट्रोलिंग एक खतनाक प्रवृत्ति है इसको रेगुलेट करने की जरूरत है.